ལྗོངས་ཆེན་པོ་བཅུ་དྲུག ་

ལྗོངས་ཆེན་པོ་བཅུ་དྲུག  
འདི་ལ་མངོན་པ་མཛོད་གནས་གསུམ་པའི་འཇིག་རྟེན་ཆགས་ཚུལ་གྱི《མཆིམས་མཛོད》 《འགྲེལ་པ་མངོན་པའི་རྒྱན》ཤོག་གྲངས་༡༦༠ནས་འདི་ལྟར། འཛམ་གླིང་འདི་ན་ཡུལ་ཆེན་པོ་བཅུ་དྲུག་དང（དེའི་འོག་གི་མཆན་དུ）མཐའ་འཁོབ་ཐོད་སྐོར་དུ། ༡.རྒྱ་ཡུལ་དང་། ༢.ཧུ་ན་དང་། ༣.ཕུ་ན་དང་། ༤.ཀམ་པོ་རྩེ། ༥.ཤ་ཁ། ༦.སྦལ་ཁ། ༧.ཁྱི་གདོང་། ༨.ལྦ་གདོང་། ༩.ཀྲི་བ་ཤིའི་གདོང་། ༡༠.གནམ་གདོང་། ༡༡.ཕྱིར་ཕྱོགས་གདོང་། ༡༢.གཤོག་ཐོགས་དང་། ༡༣.གཅེར་བུ། ༡༤.རྒྱུ་ཏེ་འགྲོ་བ། ༡༥.སྣ་མེད། ༡༦.གླག་ཀྲ་སྟེ་ཞེས་གསལ། ཡང་གསུམ་པ་མཁན་ཆེན་ཡེ་ཤེས་དཔལ་འབྱོར་གྱི་གསུང་འབུམ་[ཁ]པའི་ནང་གི《གསུམ་རབ་རྣམས་ལས་བཤད་པའི་གྲངས་འདྲེན་འགའ་ཞིག་བསྡུས་པ་མེ་ཏོག་ཕྲེང་སྤེལ》ཤོག་གྲངས་༣༠ལས། ཡུལ་བཅུ་དྲུག་ནི། ༡.ཨངྒ། ༢.མགྷ་ངྷ། ༣.ཤོ་སཱ། ༤.ཀཱཀ། ༥．པྲི་ཛི། ༦.མ་ལ་ཡ། ༧.པུན་ཏ། ༨.སྲེག་པ། ༩.ཀ་མ། ༡༠.ཨ་བནྟི། ༡༡.ཀུ་རུ། ༡༢.ལྔ་ལེན། ༡༣.བ་ས་ཏ། ༡༤.དཔལ་ངྷེ། ༡༥.ཡ་བ་ན། ༡༦.ཀམ་བོ་ཞེས་གསལ་ཞིང་སྔ་མ་ནི་འཛམ་གླིང་སྤྱིའི་དབང་དུ་བྱས་པ་དང་། ཕྱི་མ་ནི་རྒྱ་གར་ཁོ་ནའི་དབང་དུ་བྱས་པ་ཡིན་ནོ།
Category:དུང་དཀར་ཚིག་མཛོད་ཆེན་མོ་